Legal Document

Category: 999

Text:
1. ΠΡΟΕΔΡΙΚΟ ΔΙΑΤΑΓΜΑ υπ’ αριθ.320 της 3/7 Σεπτ.1983 (ΦΕΚ Α΄116) Οργάνωση και λειτουργία των Παιδαγωγικών Τμημάτων των Ανωτάτων Εκπαιδευτικών Ιδρυμάτων. Έχοντας υπόψη: 1.Τις διατάξεις του άρθρ.46 (παρ.2,3 και 4)του Νόμ.1268/82 «για τη δομή και λειτουργία των Ανωτάτων Εκπαιδευτικών Ιδρυμάτων» (ΦΕΚ 87 τ.Α΄) (τομ.32Α, σελ.264,29). 2.Την απόφαση Η.5421/1982 με τίτλο «ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων» (ΦΕΚ 474 τ.Β΄). 3.Την απόφαση 11355/1982 με τίτλο «ανάθεση αρμοδιοτήτων στους Υφυπουργούς Οικονομικών» (ΦΕΚ 474 τ.Β΄). 4.Τη γνωμοδότηση αριθ.380/1983 του Συμβουλίου της Επικρατείας, με πρόταση του Υπουργού Προεδρίας της Κυβέρνησης και των Υφυπουργών Οικονομικών και Εθνικής Παιδείας και Θρησκευμάτων, αποφασίζουμε: Γενικές διατάξεις Άρθρ.1.-1.Τα Παιδαγωγικά Τμήματα, τα οποία ιδρύθηκαν με το άρθ.46 του Νόμ.1268/82 «για τη δομή και λειτουργία των ΑΕΙ» θα αρχίσουν να λειτουργούν από το ακαδημαϊκό έτος 1984-85 οπότε και θα εισαχθούν για πρώτη φορά φοιτητές. 2.Έδρα κάθε Τμήματος είναι η έδρα του Πανεπιστημίου στο οποίο ανήκει, Έδρα των Παιδαγωγικών Τμημάτων του Πανεπιστημίου Θράκης είναι η Αλεξανδρούπολη, ενώ έδρα των Παιδαγωγικών Τμημάτων του Πανεπιστημίου Κρήτης είναι το Ρέθυμνο. 3.Τα σχετικά με την εσωτερική διάρθρωση, τη διοίκηση, την οργάνωση, τη λειτουργία και το προσωπικό των παραπάνω Τμημάτων καθορίζονται με βάση τις ισχύουσες για τα αντίστοιχα ΑΕΙ διατάξεις. Αποστολή Άρθρ.2.-Τα παιδαγωγικά Τμήματα έχουν στα πλαίσια του άρθρ.1 παρ.2 του Νόμ.1268/82, ειδικότερα ως αποστολή: α)Να καλλιεργούν και να προάγουν τις Παιδαγωγικές Επιστήμες με την ακαδημαϊκή και την εφαρμοσμένη διδασκαλία και έρευνα. β)Να παρέχουν στους πτυχιούχους τους τα απαραίτητα εφόδια που θα εξασφαλίζουν την άρτια κατάρτισή τους για την επιστημονική και επαγγελματική τους σταδιοδρομία. γ)Να συμβάλλουν στην εξύψωση του επιπέδου και στην κάλυψη των αυξανόμενων αναγκών της Εκπαίδευσης σε ό,τι αφορά σε ζητήματα Παιδαγωγικής. δ)Να συμβάλλουν στην αντιμετώπιση και επίλυση παιδαγωγικών προβλημάτων εν γένει. Σπουδές και τίτλοι σπουδών Άρθρ.3.-1.Τα παιδαγωγικά Τμήματα Δημοτικής Εκπαίδευσης και τα Παιδαγωγικά Τμήματα Νηπιαγωγών χορηγούν αντίστοιχα πτυχία, τα οποία παρέχουν στους κατόχους τους τη δυνατότητα να διορίζονται ως εκπαιδευτικοί λειτουργοί σε σχολεία δημοτικής εκπαίδευσης και σε νηπιαγωγεία αντίστοιχα. 2.Τα σχετικά με το πρόγραμμα και τον κανονισμό σπουδών, καθώς και τα σχετικά με τις μεταπτυχιακές σπουδές, καθορίζονται με βάση τις ισχύουσες για τα αντίστοιχα ΑΕΙ διατάξεις. Ο ελάχιστος αριθμός εξαμήνων που απαιτούνται για τη λήψη του πτυχίου είναι οκτώ. Άσκηση των φοιτητών σε σχολεία Άρθρ.4.-1.Για την άσκηση των φοιτητών των Παιδαγωγικών Τμημάτων στη διδασκαλία των μαθημάτων στην πράξη, στην οργάνωση της σχολικής ζωής και στη μελέτη του χαρακτήρα και του τρόπου λειτουργίας του μαθητή, χρησιμοποιούνται σχολεία Δημοτικής Εκπαίδευσης και νηπιαγωγεία τα οποία μπορούν να εναλάσσονται σε κάθε ακαδημαϊκό έτος. 2.Ο καθορισμός των παραπάνω σχολείων δημοτικής εκπαίδευσης και νηπιαγωγείων γίνεται για κάθε ακαδημαϊκό έτος με απόφαση του Υπουργού Εθνικής Παιδείας και Θρησκευμάτων η οποία εκδίδεται τον Ιούνιο του προηγουμένου ακαδημαϊκού έτους. (Αντί για τη σελ.636,601) Σελ. 636,601(α) Τεύχος 1221-Σελ.47 Παιδαγωγικά Τμήματα Α.Ε.Ι.(πρώην Παιδ/γικές Ακαδημίες-Σχολές Νηπιαγωγών) 31.ΗΑ.δ.1 Πλήρωση πρώτων θέσεων μελών Δ.Ε.Π. Άρθρ.5.-1.Σε κάθε Παιδαγωγικό Τμήμα ιδρύονται 10 θέσεις μελών Διδακτικού Ερευνητικού Προσωπικού. 2.α)Με απόφαση του Υπουργού Εθνικής Παιδείας και Θρησκευμάτων συγκροτούνται ειδικά σώματα εκλεκτόρων για την εκλογή των 7 πρώτων μελών ΔΕΠ κάθε Τμήματος. β)Τα ειδικά σώματα εκλεκτόρων είναι χωριστά για κάθε βαθμίδα και αποτελούνται από 7 μέλη, τα οποία πρέπει να κατέχουν θέση ΔΕΠ σε ελληνικά ΑΕΙ ή ισοδύναμη θέση σε ομοταγές ΑΕΙ του εξωτερικού, τέτοια που να τους παρέχει το δικαίωμα συμμετοχής στα σώματα εκλεκτόρων των Ελληνικών ΑΕΙ για εκλογή μέλους ΔΕΠ της αντίστοιχης βαθμίδας. γ)Τα σχετικά με την αποζημίωση και τα έξοδα κίνησης που θα καταβάλλονται στους εκλέκτορες ρυθμίζονται με κοινή απόφαση του Υπουργού Εθνικής Παιδείας και Θρησκευμάτων και του Υπουργού Οικονομικών. 3.Η διαδικασία πλήρωσης των 7 πρώτων θέσεων μελών του ΔΕΠ καθορίζεται σύμφωνα με τις διατάξεις αυτού του Π.Δ/τος και συμπληρωματικά σύμφωνα με τις διατάξεις του Νόμ.1268/82. 4.α)Η προκήρυξη των 7 πρώτων θέσεων μελών του ΔΕΠ γίνεται με απόφαση του Υπουργού Εθνικής Παιδείας και Θρησκευμάτων και δημοσιεύεται στην Εφημερίδα της Κυβερνήσεως και τουλάχιστον δύο φορές σε τρεις ημερήσιες εφημερίδες της Αθήνας, σε δύο της Θεσσαλονίκης και σε δύο των εδρών των ΑΕΙ της Χώρας εφ’ όσον κυκλοφορούν. β)Στην προκήρυξη αναφέρονται η βαθμίδα της υπό πλήρωση θέσης. 5.Μέσα σε αποκλειστική προθεσμία τριάντα ημερών από την ημέρα της τελευταίας δημοσίευσης της προκήρυξης στον ημερήσιο τύπο, υποβάλλονται στο αντίστοιχο ΑΕΙ οι αιτήσεις των υποψηφίων μαζί με όλα τα αναγκαία για την κρίση δικαιολογητικά, τα οποία είναι το βιογραφικό σημείωμα και αντίγραφα των πτυχίων και των τίτλων σπουδών των υποψηφίων και πιστοποιητικά του εν γένει έργου τους. 6.Πριν από την εκπνοή της αναφερόμενης στην παρ.5 προθεσμίας των τριάντα ημερών, τα ειδικά σώματα εκλεκτόρων συγκροτούν τριμελείς εισηγητικές επιτροπές έτσι ώστε να υπάρχει ισοβαρής κατά το δυνατό συμμετοχή όλων των εκλεκτόρων στις εισηγητικές επιτροπές. Η συγκρότηση των εισηγητικών επιτροπών ανακοινώνεται στον Υπουργό Εθνικής Παιδείας και Θρησκευμάτων. Σελ. 636,602(α) Τεύχος 1221-Σελ.48 7.α)Οι εισηγητικές επιτροπές, υποβάλλουν στα ειδικά σώματα εκλεκτόρων τις εκθέσεις τους μέσα σε αποκλειστική προθεσμία 40 ημερών από την εκπνοή της αναφερόμενης στην παρ.5 προθεσμίας υποβολής των αιτήσεων των υποψηφίων. β)Οι εκθέσεις είναι ειδικά αιτιολογημένες και περιλαμβάνουν: ι)αναλυτική παρουσίαση και αξιολόγηση του έργου και της προσωπικότητας των υποψηφίων και κρίση για την προσφορά τους στην πρόοδο της επιστήμης. ιι)γνώμη για το βαθμό ανταπόκρισης των υποψηφίων στα απαιτούμενα νόμιμα των υποψηφίων. ιιι)αξιολογική κατάταξη των υποψηφίων. γ)Οι εκθέσεις κοινοποιούνται στους υποψηφίους, οι οποίοι μπορούν να υποβάλουν σχετικό υπόμνημα στο σώμα εκλεκτόρων. ε)Εάν παρέλθει άπρακτη η αναφερόμενη στο εδαφ.(α) προθεσμία των 40 ημερών, το σώμα εκλεκτόρων προχωρεί στην εκλογή χωρίς εισηγητική έκθεση. 8.α)Το ειδικό σώμα εκλεκτόρων συνέρχεται μέσα σε αποκλειστική προθεσμία 10 ημερών από την ημερομηνία υποβολής της εισηγητικής έκθεσης, ή μετά την άπρακτη πάροδο της σχετικής αποκλειστικής προθεσμίας, προκειμένου να προχωρήσει στην εκλογή. β)Στην αρχή της συνεδρίασης οι υποψήφιοι μπορούν να αναπτύξουν προφορικά τις απόψεις τους για το περιεχόμενο της εισηγητικής έκθεσης, απαντούν στις ερωτήσεις των εκλεκτόρων και αποχωρούν. γ)Μετά από σχετική συζήτηση μεταξύ των εκλεκτόρων γίνεται ψηφοφορία για την εκλογή, κατά την οποία κάθε εκλέκτορας αιτιολογεί ειδικά την ψήφο του. Η ψηφοφορία γίνεται με αλφαβητική σειρά, ύστερα από κλήρωση του γράμματος έναρξης σε κάθε εκλογή. 31.ΗΑ.δ.1 Παιδαγωγικά Τμήματα Α.Ε.Ι.(πρώην Παιδ/γικές Ακαδημίες-Σχολές Νηπιαγωγών) δ)Υποψήφιος που συγκέντρωσε τα 2/3 του συνόλου των εκλεκτόρων θεωρείται ότι έχει εκλεγεί. ε)Η απόφαση και. τα πρακτικά διαβιβάζονται στον Υπουργό Εθνικής Παιδείας και Θρησκευμάτων που αφού προβεί σε έλεγχο νομιμότητας, εκδίδει τη σχετική πράξη διορισμού. Η απόφαση και τα πρακτικά κοινοποιούνται σε όλους τους υποψηφίους. ς)Σε περίπτωση κατά την οποία υποψήφιος συγκέντρωσε μεν απόλυτη πλειοψηφία του συνόλου των εκλεκτόρων, αλλά μικρότερη των 2/3, η ψηφοφορία επαναλαμβάνεται μέσα σε προθεσμία 10 ημερών. Αν ο υποψήφιος στην ψηφοφορία αυτή συγκεντρώσει την απόλυτη πλειοψηφία θεωρείται ότι έχει εκλεγεί. 9.Με την προβλεπομένη στην παρ. 2 εδαφ. (α) του παρόντος άρθρου υπουργική απόφαση συγκροτήσεως Ειδικών εκλεκτορικών σωμάτων ρυθμίζονται οι διαδικαστικές και τεχνικές λεπτομέρειες των σωμάτων αυτών. Αυτοδύναμη λειτουργία των Τμημάτων Άρθρ.6.-1.Αμέσως μετά την εκλογή των 7 πρώτων μελών του ΔΕΠ κάθε Τμήματος, κινείται με ευθύνη του Πρύτανη η διαδικασία εκλογής Προέδρου Τμήματος και σύγκλησης της αντίστοιχης Γενικής Συνέλευσης κατά τα προβλεπόμενα στον Νομ. 1268/82. 2.Η πλήρωση των θέσεων ΔΕΠ που προκηρύσσονται μετά τη συγκρότηση της Γενικής Συνέλευσης του Τμήματος γίνεται σύμφωνα με τις διατάξεις του Νομ. 1268/82. 3.Η συγκρότηση των Τομέων γίνεται με απόφαση του Υπουργού Εθνικής Παιδείας και Θρησκευμάτων μετά από γνώμη της Γενικής Συνέλευσης του αντίστοιχου Τμήματος. Η κατανομή του προσωπικού στους Τομείς γίνεται με απόφαση της Γενικής Συνέλευσης του Τμήματος. Μεταβατικές διατάξεις Άρθρ.7.-1.Στις Παιδαγωγικές Ακαδημίες και στις Σχολές Νηπιαγωγών που λειτουργούν κατά την έναρξη της ισχύος του νόμου αυτού εγγράφονται για τελευταία φορά σπουδαστές ως πρωτοετείς κατά το ακαδημαϊκό έτος 1985-86. Η λειτουργία των παραπάνω Παιδαγωγικών Ακαδημιών και Σχολών Νηπιαγωγών παύει οπωσδήποτε από το ακαδημαϊκό έτος 1988-89. «Κατεξαίρεση των αναφερομένων στα προηγούμενα εδάφια της παρούσας παραγράφου, στις Παιδαγωγικές Ακαδημίες Λαμίας, Λάρισας, Μυτιλήνης, Τρίπολης, Φλώρινας και τη Σχολή Νηπιαγωγών Καρδίτσας, εγγράφονται για τελευταία φορά σπουδαστές ως πρωτοετείς κατά το ακαδημαϊκό έτος 1986-87. Η λειτουργία των Παιδαγωγικών τούτων Ακαδημιών και της Σχολής Νηπιαγωγών Καρδίτσας παύει οπωσδήποτε από το ακαδημαϊκό έτος 1989-1990». Το μέσα σε « » εδάφιο προστέθηκε από το άρθρο μόνο του Π.Δ. 286/6-22 Αυγ. 1986 (ΦΕΚ Α΄ 129). 2.α.(Το εδάφ. α΄ όπως είχε προστεθεί από το άρθρο μονό του Π.Δ. 186/1984, (ΦΕΚ Α΄ 61) καταργήθηκε από την παρ. 10 του άρθρ. 113 του Νόμ. 1892/31-31 Ιουλ. 1990, ΦΕΚ Α΄ 101, τόμ. 32Γ, σελ. 698, 633). β)Η κινητή και η ακίνητη περιουσία των υπόλοιπων από τις παραπάνω Παιδαγωγικές Ακαδημίες και Σχολές Νηπιαγωγών μεταβιβάζεται από το ακαδημαϊκό έτος 1988-1989 αυτοδίκαια στο Δημόσιο που χρησιμοποιείται κατ’ αρχή για την κάλυψη των αναγκών μετεκπαίδευσης και επιμόρφωσης των εκπαιδευτικών λειτουργών, όπως ειδικότερα προβλέπεται στο άρθρο 4 αυτού του Π.Δ/τος.